**ПРЕДЛОГ**

**УПАТСТВО И РОКОВНИК ЗА ПОСТАПКАТА, НАЧИНОТ И КРИТЕРИУМИТЕ ЗА КАНДИДИРАЊЕ И ИЗБОР НА ПРЕТСЕДАТЕЛКИ НА ОПШТИНСКИТЕ ФОРУМИ НА ЖЕНИ НА СДСМ**

**1. ПОСТАПКА И НАЧИН**

• На седница на ИО на ЦО на СДСМ се донесува Одлука за распишување избори на претседателки на општинските форуми на жени на СДСМ и Упатство и роковник за спроведување на изборот на претседателки на општинските форуми на жени на СДСМ;

• Во печатени медиуми, на веб-страната на СДСМ и на огласните табли во ОО на СДСМ се објавува огласот со кој се информираат членовите на СДСМ за започнување на внатрепартиски активности;

• Во огласот се наведува рокот за спроведување на постапката за самокандидирање и избор со назнака дека дополнителни информации ќе бидат објавени на веб-страната на СДСМ и огласните места во ОО на СДСМ.

• Кандидатките за претседателки на општинските форуми на жени на СДСМ доставуваат самокандидатури до Претседателката на Форумот на жени на СДСМ.

• Дополнителни информации и обрасци за постапката (стандардизирана биографија и насоки за програма за работа, пријава за самокандидирање и Упатство и роковник за постапката) се објавени на огласна табла во општинските организации на СДСМ и веб-страната на СДСМ.

• Кандидатките за претседателки на општинските форуми на жени на СДСМ, согласно Роковникот, доставуваат програма за работа до Претседателката на Форумот на жени на СДСМ.

• Претседателката на Форумот на жени на СДСМ ги назначува претседателките на општинските форуми на жени на СДСМ, во консултација со претседателите на општинските организации.

• Претседателката на општинскиот форум на жени на СДСМ предлага членки на координативното тело на општинскиот форум на жени на СДСМ.

• По добиената согласност од Претседателката на Форумот на жени на СДСМ за предложените членки на координативното тело на општинскиот форум на жени на СДСМ, на седница на ИО на ОО на СДСМ се потврдуваат членките на координативното тело на општинскиот форум на жени на СДСМ.

• Претседателката на општинскиот форум на жени на СДСМ на првата седница на координативното тело на општинскиот форум на жени на СДСМ, именува заменик - претседателка и секретарка од редот на членките на координативното тело на општинскиот форум на жени на СДСМ, за што го известува ИО на ОО на СДСМ.

**2. КРИТЕРИУМИ**

**Критериуми за кандидирање и избор на координаторки на општинските форуми на жени на СДСМ**

Кандидатките за претседателки на општинските форуми на жени на СДСМ треба да ги исполнуваат следните критериуми:

* да уживаат висок авторитет, углед и доверба во нивната средина;
* да бидат членки на СДСМ во моментот на поднесување на кандидатурата;
* да бидат доследни во остварувањето на политичките и програмските определби на СДСМ;
* да имаат јасна визија за идниот развој и делување на Форумот на жени на СДСМ на локално ниво, да поседуваат силни политички и организациски способности, да бидат подготвени за воведување современи методи и технологии за работа, да поседуваат вештини за јавен настап;
* да се однесуваат со почит и толеранција кон партиските колеги;
* да потпишат изјава за прифаќање на Етичкиот кодекс на СДСМ и истиот во целост да го почитуваат;
* кандидатката за претседателка на општинскиот форум на жени на СДСМ, покрај исполнувањето на горенаведените критериуми, должна е да достави програма за работа за четиригодишниот мандат.

Согласно член 68-г од Статутот на СДСМ, при предлагањето и изборот на кандидатите и носителите на функции во општинските организации, треба да се почитува принципот на деакумулација на функциите (најмногу една јавна и една партиска функција).

|  |
| --- |
| **Роковник за постапка, начин и критериуми за избор на претседателки на општинските форуми на жени на СДСМ**  |
| **Ред.бр.** | **Рок** | **Активност** | **Времетраење** |
| **1** | 26.05.2021 | Одржување на седница на ИО во проширен состав на ОО на СДСМ на која ќе се разгледаат Упатството и роковникот, како и запознавање со постапката за самокандидирање на претседателки на општинските форуми на жени на СДСМ.Огласување на огласна табла во ОО на СДСМ и огласување во печатени медиуми и на веб-страната на СДСМ на огласот за самокандидирање | 3 дена |
| **2** | 28.05.2021-06.06.2021 | Доставување кандидатури на кандидатките за претседателки на општинските форуми на жени на СДСМ | 10 дена |
| **3** | 07.06.2021-17.06.2021 | Спроведување интервју со сите кандидатки кои ги исполнуваат условите предвидени во огласот за самокандидирање | 10 дена |
| **4** | 18.06.2021-22.06.2021 | Консултации и назначување на претседателки на општинските форуми на жени на СДСМ | 5 дена |